สภาผู้แทนราษฎรไทย ชุดที่ 26

สภาผู้แทนราษฎรไทย ชุดที่ 26 (14 พฤษภาคม พ.ศ. 2566 – ปัจจุบัน) เป็นสภาล่างของรัฐสภาหลังการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 ประกอบด้วยสมาชิกจำนวน 500 คน โดย 400 คนเป็นสมาชิกสภาผู้แทนราษฎรแบบแบ่งเขตเลือกตั้ง และอีก 100 คนเป็นสมาชิกสภาผู้แทนราษฎรแบบบัญชีรายชื่อ
คณะกรรมการการเลือกตั้ง (กกต.) ได้ประกาศรับรองผลการเลือกตั้งสมาชิกสภาผู้แทนราษฎร เมื่อวันที่ 19 มิถุนายน พ.ศ. 2566
== องค์ประกอบของสภา ==
สภาผู้แทนราษฎรไทยประกอบด้วยสมาชิกสภาผู้แทนราษฎรจำนวน 500 ที่นั่ง จากพรรคการเมืองต่าง ๆ ดังต่อไปนี้

== เหตุการณ์สำคัญ ==
15 มิถุนายน 2566: มีรายงานว่าคณะกรรมการการเลือกตั้งจะประกาศรับรองผลการเลือกตั้งสมาชิกสภาผู้แทนราษฎรแบบแบ่งเขตเลือกตั้งจำนวน 321 คน จาก 400 คน แต่ในวันที่ 19 มิถุนายน 2566 คณะกรรมการการเลือกตั้งประกาศรับรองผลการเลือกตั้งสมาชิกสภาผู้แทนราษฎรทั้งหมด 500 คน โดยรายชื่อผู้ได้รับการเลือกตั้งได้ประกาศลงในราชกิจจานุเบกษาเมื่อวันที่ 20 มิถุนายน 2566
3 กรกฎาคม 2566: พระบาทสมเด็จพระเจ้าอยู่หัวและสมเด็จพระนางเจ้าฯ พระบรมราชินี เสด็จพระราชดำเนินไปทรงประกอบรัฐพิธีเปิดประชุมรัฐสภา
4 กรกฎาคม 2566: มีการประชุมสภาผู้แทนราษฎร ครั้งที่ 1 (สมัยสามัญประจำปีครั้งที่หนึ่ง) เพื่อเลือกประธานและรองประธานสภาผู้แทนราษฎร ซึ่งที่ประชุมมีมติเลือกวันมูหะมัดนอร์ มะทา จากพรรคประชาชาติ เป็นประธานสภาผู้แทนราษฎร โดยไม่มีการเสนอชื่ออื่น ปดิพัทธ์ สันติภาดา จากพรรคก้าวไกล เป็นรองประธานสภาผู้แทนราษฎรคนที่ 1 เอาชนะวิทยา แก้วภราดัย จากพรรครวมไทยสร้างชาติ ด้วยคะแนน 312 ต่อ 105 เสียง งดออกเสียง 77 เสียง และบัตรเสีย 2 เสียง และพิเชษฐ์ เชื้อเมืองพาน จากพรรคเพื่อไทย เป็นรองประธานสภาผู้แทนราษฎรคนที่ 2 โดยไม่มีการเสนอชื่ออื่น
13 กรกฎาคม 2566: ในการประชุมร่วมกันของรัฐสภา ครั้งที่ 1 (สมัยสามัญประจำปีครั้งที่หนึ่ง) เพื่อพิจารณาให้ความเห็นชอบบุคคลซึ่งสมควรได้รับแต่งตั้งเป็นนายกรัฐมนตรี ชลน่าน ศรีแก้ว หัวหน้าพรรคเพื่อไทย ได้เสนอชื่อพิธา ลิ้มเจริญรัตน์ หัวหน้าพรรคก้าวไกล เป็นบุคคลซึ่งสมควรได้รับแต่งตั้งเป็นนายกรัฐมนตรีโดยไม่มีการเสนอชื่ออื่น ผลปรากฏว่าพิธาได้คะแนนเห็นชอบ 324 เสียง ไม่เห็นชอบ 182 เสียง งดออกเสียง 199 เสียง ไม่ถึงกึ่งหนึ่งของสภา ทำให้ต้องมีการออกเสียงลงคะแนนอีกครั้งในวันพุธที่ 19 กรกฎาคม 2566
19 กรกฎาคม 2566: ในการประชุมร่วมกันของรัฐสภา ครั้งที่ 2 (สมัยสามัญประจำปีครั้งที่หนึ่ง) สุทิน คลังแสง ส.ส. แบบบัญชีรายชื่อ และรองหัวหน้าพรรคเพื่อไทย ได้เสนอชื่อพิธา ลิ้มเจริญรัตน์ หัวหน้าพรรคก้าวไกล เพื่อให้ความเห็นชอบบุคคลซึ่งสมควรได้รับแต่งตั้งเป็นนายกรัฐมนตรี อีกครั้งหนึ่ง แต่ก่อนที่จะมีการลงมติ ศาลรัฐธรรมนูญ ได้มีคำตัดสิน 7-2 เสียง ให้พิธาหยุดปฏิบัติหน้าที่ และยังมีข้อถกเถียงว่าการเสนอชื่อพิธาอีกครั้งเป็นญัตติซ้ำหรือไม่ ผลปรากฏว่ารัฐสภามีมติเสียงข้างมากเห็นว่าเป็นญัตติซ้ำ ด้วยมติเห็นชอบ 395 เสียง ไม่เห็นชอบ 312 เสียง งดออกเสียง 8 เสียง ส่งผลให้ในสมัยประชุมนี้ไม่สามารถเสนอชื่อพิธาได้อีก และถือเป็นมาตรฐานเดียวกันกับการเสนอชื่อนายกรัฐมนตรีที่เหลืออยู่ในบัญชี
4 สิงหาคม 2566: ในการประชุมร่วมกันของรัฐสภา ครั้งที่ 3 (สมัยสามัญประจำปีครั้งที่หนึ่ง) เดิมมีกำหนดจะลงมติเลือกนายกรัฐมนตรี แต่ศาลรัฐธรรมนูญได้ตัดสินให้เลื่อนการพิจารณาคำร้องของผู้ตรวจการแผ่นดินออกไปก่อน จึงทำให้ไม่สามารถลงมติได้จนกว่าจะมีคำตัดสินเป็นอันสิ้นสุด จึงเหลือเพียงการพิจารณาประเด็นแก้ไขรัฐธรรมนูญ  ยกเลิกมาตรา 272 ที่ให้อำนาจสมาชิกวุฒิสภาในการลงมติให้ความเห็นชอบบุคคลซึ่งสมควรได้รับการแต่งตั้งเป็นนายกรัฐมนตรีที่นำเสนอโดย ชัยธวัช ตุลาธน แต่เนื่องจากสมาชิกวุฒิสภาได้ขาดการประชุมเป็นจำนวนมากในช่วงแรก และมีการเสนอญัตติด่วนเรื่องการเสนอชื่อผู้ดำรงตำหน่งนายกรัฐมนตรีซ้ำไม่ได้ โดยรังสิมันต์ โรม และมีการถกเถียงกันจากหลายฝ่าย ท้ายที่สุดวันมูหะมัดนอร์ มะทา ประธานรัฐสภา จึงประกาศเลื่อนประชุมในเวลา 11 นาฬิกา 27 นาที 
21 สิงหาคม 2566: พรรคเพื่อไทยและพรรคการเมืองอีก 10 พรรคได้แก่ พรรคภูมิใจไทย (71), พรรคพลังประชารัฐ (40), พรรครวมไทยสร้างชาติ (36), พรรคชาติไทยพัฒนา (10), พรรคประชาชาติ (9), พรรคชาติพัฒนากล้า (2), พรรคเพื่อไทรวมพลัง (2), พรรคเสรีรวมไทย (1), พรรคพลังสังคมใหม่ (1) และพรรคท้องที่ไทย (1) ร่วมกันแถลงข่าวจัดตั้งรัฐบาลจำนวน 314 เสียงที่อาคารรัฐสภาโดยไม่มีการแก้ไขประมวลกฎหมาย มาตรา 112 และไม่มีพรรคก้าวไกลเข้าร่วมรัฐบาล พร้อมกับมีมติเสนอชื่อนายเศรษฐา ทวีสิน แคนดิเดทนายกรัฐมนตรีจากพรรคเพื่อไทยต่อรัฐสภาในการประชุมร่วมกันของรัฐสภา ครั้งที่ 4 ในวันอังคารที่ 22 สิงหาคม
22 สิงหาคม 2566: ในการประชุมร่วมกันของรัฐสภา ครั้งที่ 4 (สมัยสามัญประจำปีครั้งที่หนึ่ง) นายแพทย์ชลน่าน ศรีแก้ว ส.ส. น่าน และหัวหน้าพรรคเพื่อไทยได้เสนอชื่อนายเศรษฐา ทวีสิน แคนดิเดทนายกรัฐมนตรีจากพรรคเพื่อไทย เพื่อให้ความเห็นชอบบุคคลซึ่งสมควรได้รับแต่งตั้งเป็นนายกรัฐมนตรี ซึ่งที่ประชุมมีมติเห็นชอบให้นายเศรษฐาดำรงตำแหน่งนายกรัฐมนตรีคนที่ 30 ด้วยคะแนนเห็นชอบ 482 เสียง ไม่เห็นชอบ 165 เสียง งดออกเสียง 81 เสียง ไม่เข้าประชุม 38 เสียง แต่ในระหว่างการขานชื่อได้เกิดเหตุการณ์ฉุกเฉินขึ้นทำให้การขานชื่อต้องหยุดชะงักไปชั่วระยะเวลาหนึ่ง โดยมีสมาชิกวุฒิสภาเห็นชอบจำนวน 152 เสียง ซึ่งนายวันมูหะมัดนอร์ มะทา ประธานสภาผู้แทนราษฎรในฐานะประธานรัฐสภาจะได้นำชื่อขึ้นทูลเกล้าฯ เพื่อให้ทรงลงพระปรมาภิไธยต่อไป
23 สิงหาคม 2566 : ได้มีพระบรมราชโองการโปรดเกล้าฯ แต่งตั้งนายเศรษฐาเป็นนายกรัฐมนตรีคนที่ 30 เรียบร้อยแล้วเหลือเพียงแค่ประทับตราพระราชลัญจกร 5 ดวงที่สำนักเลขาธิการคณะรัฐมนตรีและนำกลับมาที่สำนักงานเลขาธิการสภาผู้แทนราษฎร ก่อนที่เลขาธิการสภาผู้แทนราษฎรจะอัญเชิญพระบรมราชโองการไปยังที่ทำการพรรคเพื่อไทยในเวลา 18.00 น.
11,12 กันยายน 2566: ในการประชุมร่วมกันของรัฐสภา ครั้งที่ 5 เป็นพิเศษ (สมัยสามัญประจำปีครั้งที่หนึ่ง) ที่ประชุมร่วมกันของรัฐสภาได้มีการพิจารณาเรื่องด่วน "คณะรัฐมนตรีแถลงนโยบายต่อรัฐสภา ตามมาตรา 162 ของรัฐธรรมนูญแห่งราชอาณาจักรไทย"
== กฎหมายสำคัญ ==
=== ร่างกฎหมาย ===
== รายชื่อสมาชิกสภาผู้แทนราษฎรแบบบัญชีรายชื่อ ==
=== พรรคก้าวไกล (39) ===
=== พรรคเพื่อไทย (29) ===
=== พรรครวมไทยสร้างชาติ (13) ===
=== พรรคภูมิใจไทย (3) ===
=== พรรคประชาธิปัตย์ (3) ===
=== พรรคประชาชาติ (2) ===
=== พรรคพลังประชารัฐ (1) ===
=== พรรคเสรีรวมไทย (1) ===
=== พรรคไทยสร้างไทย (1) ===
=== พรรคประชาธิปไตยใหม่ (1) ===
=== พรรคครูไทยเพื่อประชาชน (1) ===
=== พรรคชาติไทยพัฒนา (1) ===
=== พรรคชาติพัฒนากล้า (1) ===
=== พรรคท้องที่ไทย (1) ===
=== พรรคเป็นธรรม (1) ===
=== พรรคพลังสังคมใหม่ (1) ===
=== พรรคใหม่ (1) ===
== รายชื่อสมาชิกสภาผู้แทนราษฎรแบบแบ่งเขต ==
15px ดำรงสมาชิกภาพ
15px สิ้นสุดสมาชิกภาพ
แยกตามรายภาคตามการแบ่งของราชบัณฑิตยสถาน
=== กรุงเทพมหานคร ===
มีรายชื่อดังต่อไปนี้
=== ภาคกลาง ===
มีรายชื่อดังต่อไปนี้
=== ภาคเหนือ ===
มีรายชื่อดังต่อไปนี้
=== ภาคตะวันออกเฉียงเหนือ ===
มีรายชื่อดังต่อไปนี้
=== ภาคใต้ ===
มีรายชื่อดังต่อไปนี้
=== ภาคตะวันออก ===
มีรายชื่อดังต่อไปนี้
=== ภาคตะวันตก ===
มีรายชื่อดังต่อไปนี้
== การเปลี่ยนแปลงจำนวนสมาชิกสภาผู้แทนราษฎร ==
=== การเลือกตั้งซ่อม ===
10 กันยายน พ.ศ. 2566 – ระยอง เขต 3 เนื่องจากนายนครชัย ขุนณรงค์ลาออกจากตำแหน่ง ผลการเลือกตั้งปรากฎว่านายพงศธร ศรเพชรนรินทร์ ผู้สมัครจากพรรคก้าวไกลเป็นฝ่ายชนะการเลือกตั้ง
== ประชากรศาสตร์ ==
สมาชิกที่มีอายุมากที่สุด คือ พลตำรวจโท วิโรจน์ เปาอินทร์ สมาชิกสภาผู้แทนราษฎร แบบบัญชีรายชื่อ พรรคเพื่อไทย อายุ 89 ปี
สมาชิกที่มีอายุน้อยที่สุดมีอายุ 27 ปีจำนวน 4 คน ดังรายชื่อดังต่อไปนี้
ทิสรัตน์ เลาหพล สมาชิกสภาผู้แทนราษฎรกรุงเทพมหานคร เขต 29 พรรคก้าวไกล 
ทวิวงศ์ โตทวิวงศ์ สมาชิกสภาผู้แทนราษฎรจังหวัดพระนครศรีอยุธยา เขต 1 พรรคก้าวไกล
สุดารัตน์ พิทักษ์พรพัลลภ สมาชิกสภาผู้แทนราษฎรจังหวัดอุบลราชธานี เขต 7 พรรคเพื่อไทย 
อัคร ทองใจสด สมาชิกสภาผู้แทนราษฎรจังหวัดเพชรบูรณ์ เขต 6 พรรคพลังประชารัฐ
สมาชิกเป็นเพศชาย 402 คน เพศหญิง 93 คน และผู้มีความหลากหลายทางเพศ 4 คน และมีสมาชิก 268 คนที่ได้รับเลือกตั้งเป็นครั้งแรก
== ผู้ดำรงตำแหน่ง ==
ประธานสภาผู้แทนราษฎร : วันมูหะมัดนอร์ มะทา
รองประธานประธานสภาผู้แทนราษฎรคนที่หนึ่ง : ปดิพัทธ์ สันติภาดา
รองประธานประธานสภาผู้แทนราษฎรคนที่สอง : พิเชษฐ์ เชื้อเมืองพาน
=== การลงมติเลือกผู้ดำรงตำแหน่ง ===
== คณะกรรมาธิการ ==
=== คณะกรรมาธิการสามัญ ===
=== คณะกรรมาธิการวิสามัญ ===
== เชิงอรรถ ==
== ดูเพิ่ม ==
การลงมติเลือกนายกรัฐมนตรีไทย พ.ศ. 2566
รัฐบาลไทย
== อ้างอิง ==
== ดูเพิ่ม ==
 
การเมืองไทยใน พ.ศ. 2566
รัฐธรรมนูญแห่งราชอาณาจักรไทย พุทธศักราช 2560